पालतू खरगोश की देखभाल किस तरह से करें

छोटे-छोटे से नन्हे खरगोश पालना गजब की चीज़ है

ओवेन जोन्स की पेशकश

ओवेन जोन्स द्वारा लिखित

अर्चना कटोच द्वारा अनुवादक

प्रकाशन:

मेगन प्रकाशन सेवा

https://meganthemiscnception.com

कॉपीराइट ओवेन जोन्स सितंबर, 2022 ©

Table of Contents

पालतू खरगोश की देखभाल किस तरह से करें

परिचय

खरगोश खरीदने से पहले गौर करने योग्य बातें

अपनें लिए सही पालतू खरगोश चुनना

किसी खरगोश को अपनाना

बंध्याकरण और अण्डाशय-उच्छेदन

खरगोश का घर उसका पिंजरा होता है

क्या खरगोश यह सब खाते हैं?

खरगोश को कैसे उठाएं और पकड़ें

खरगोशों में तनाव क्या होता है?

खरगोशों में टॉनिक गतिहीनता

खरगोश को होने वाली बीमारी

खतरनाक और जहरीला पौधे

खरगोश की सबसे लोकप्रिय शुद्ध नस्लें

प्रशिक्षण, व्यायाम और खिलौने

खरगोश आवास 101

अपने खरगोश की देखभाल करना

index_split3.xhtml

खरगोश को कैसे पालें?

परिचय

आप सभी को मेरा नमस्कारI मैं आपको घरेलू खरगोशों की देखभाल करने के लिए लिखी गई इस पुस्तक में अपनी दिलचस्पी दिखाने के लिए धन्यवाद देता हूँ। इसे आपको यह चुनने में मदद करने के लिए डिज़ाइन और लिखा गया है कि क्या खरगोश आपके लिए सही पालतू होगा और साथ ही घर लाने के बाद इसकी देखभाल करने में आपकी मदद करने के लिए भी बनाया गया है।

ऐसा कहा जाता है और मैंने पाया है कि यह सच है कि खरगोश आपकी औसत बिल्ली या कुत्ते जितने ही समझदार होते हैं। उनकी उम्र भी तकरीबन एक समान ही होती है लेकिन उन्हें पालने के लिए बहुत सारी चीज़ों की ज़रूरत नहीं पड़ती और उन्हें खिलाना-पिलाना भी आसान है। असल में, वे ऐसे लोगों के लिए बेहतरीन होते हैं जो बाहर ज़्यादा आ-जा नहीं सकते हैं या शुद्ध शाकाहारी होने की वजह से मांस को फ्रिज में या यहाँ तक कि घर में भी नहीं रखना चाहते हैं!

अगर आपको खरगोशों के बारे में ज़्यादा नहीं पता है, तो शायद ऐसा सोचना आपके लिए लाज़मी है कि खरगोश ही तो है, ऐसा भी क्या है लेकिन असल में (यूके और यूएसए खरगोश संगठनों के अनुसार) 370 प्रकार के खरगोश पाए जाते हैं और वे 70 अलग-अलग देशों में मिलते हैं। इसलिए खूब सारे आकार और रंगों की काफी गुंजाइश होती है। इतना ही नहीं, इनके मालिक आपको बता सकते हैं कि बिल्कुल बिल्ली या कुत्ते की तरह ही हर एक खरगोश का अपना अलग ही व्यक्तित्व होता है। हालाँकि आमतौर पर, हम यह कह सकते हैं कि खरगोश विनम्र, शांत और मिलनसार होते हैं और उन्हें उपद्रवी चीज़ें करना या ऐसे खेल पसंद नहीं आते हैं।

खरगोश यूके में लोगों के बीच मशहूर तीसरा सबसे ज़्यादा पाला जाने वाला जानवर भी हैं और संयुक्त राज्य अमेरिका में इसका स्थान चौथा है लेकिन बारह और उससे अधिक आयु वर्ग के लोगों के बीच यह तीसरा सबसे मशहूर जानवर है। तो आप अच्छी सोहबत.में हैं।

क्यों न और गहराई में जाएं और थोड़ा सा और ज़्यादा जानें !

शुभकामनाएँ,

ओवेन जोन्स

विषय - सूची

1. खरगोश: इन्हें पालने की कुछ अच्छी और बुरी बातें

2. खरगोश लेने से पहले सोचने योग्य बातें

3. आपके लिए सही पालतू खरगोश चुनना

4. खरगोश को पालना

5.नपुंसक और बाँझ बनाना

6. खरगोश का घर उसका पिंजरा होता है

7. क्या यहीं चीज़ें खरगोश का खाना होती हैं?

8. खरगोश को किस तरह से उठाएं और पकड़कर रखें

9. खरगोशों में तनाव होने की क्या वजहें हैं?

10. खरगोशों का एक जगह सुन्न होकर पड़े रहना

11. खरगोशों को होने वाले रोग

12.खतरनाक और जहरीले पौधे

13. सबसे मशहूर शुद्ध नस्लों वाले खरगोश

14. प्रशिक्षण, एक्सरसाइज और खिलौने

15. खरगोश के रहने की जगह 101

16. अपने खरगोश की देखभाल करना

17. खरगोश को कैसे पालें

18. खरगोशों की विशेषताएं

खरगोश: इन्हें पालने की कुछ अच्छी और बुरी बातें

अगर आप सोच रहे हैं कि कौन से जानवर को पाला जाए, तो खरगोश के बारे में सोचना सही रहेगा। मैंने थोड़ी सी रिसर्च करके जाना कि खरगोश:

● * यूके में लोगों के बीच तीसरा सबसे मशहूर पालतू जानवर

● * संयुक्त राज्य अमेरिका में लोगों के बीच चौथा सबसे मशहूर पालतू जानवर

● * किशोर बच्चों के बीच दूसरा सबसे मशहूर पालतू जानवर

● * अकेले लोगों के लिए चौथा सबसे मशहूर पालतू जानवर

● * बड़े-बुजुर्गों के लिए तीसरा सबसे मशहूर पालतू जानवर है,

वे पूरी दुनिया के शीर्ष दस की श्रेणी में नहीं हैं और यूरोप में वे ‘छोटे स्तनपायी‘ समूह में तकरीबन चौथे स्थान पर आते हैं। फिर भी अगर आप ऊपर दी गई सूची में सिर्फ आंकड़े की मानें, तो खरगोश (3+4+2+4+3)/5 = 3 नंबर पर आते हैं। इसलिए अगर आप किसी जानवर को पालना चाहते हैं तो खरगोश को पालने का विचार वाकई अच्छा है क्योंकि वे हर उम्र के लोगों के लिए बेहतरीन हैं।

तो, पालतू जानवर के तौर पर खरगोश की अच्छी और बुरी बातें क्या हैं?

खरगोशों को टहलाने के लिए बाहर ले जाने की जरूरत नहीं पड़ती है। वे आपके बगीचे या आपके रहने वाले कमरे में खुलकर अच्छी तरह से अपने मुताबिक़ कूद-फांद कर लेते हैं। जाहिर तौर पर यह उन लोगों के लिए एकदम सही है जिनके पास कम समय होता है, जो व्हीलचेयर पर निर्भर रहते हैं और उन लोगों के लिए भी जो ज़्यादातर बाहर नहीं निकलते हैं। इसका नकारात्मक पहलू यह है कि खरगोश के पिंजरे को अक्सर साफ करना पड़ता है - शायद ऐसा रोज़ाना भी करना पड़ सकता है। हालांकि, यह काम व्हीलचेयर पर बैठकर भी किया जा सकता है और अगर आप धीरज रखने वाले इंसान है तो खरगोशों को कचरे के लिए होने वाली ट्रे को इस्तेमाल करने के लिए प्रशिक्षित किया जा सकता है।

काफी लोग कहते हैं कि खरगोश औसत बिल्ली या कुत्ते की तरह ही बुद्धिमान होते हैं और वे अपना नाम याद रख सकते हैं। इसके अलावा, वे सिखाए बिना ही अक्सर ‘चालबाज़ी वाले खेल‘ करते रहते हैं।

अगर उन्हें अच्छी तरह से रखा जाए तो उनकी ज़िन्दगी लगभग 10-12 साल तक की होती है, जो कि बिल्ली या कुत्ते जितनी ही है। वे शाकाहारी होते हैं, जिसका मलतब असल में शाक-सब्जियों को खाने वाला होता है, इसलिए उन लोगों के लिए बिल्कुल बेहतरीन होते हैं जिन्हें अपने घरों में मांस लाना पसंद नहीं होता है और उनके खाने का इंतज़ाम बाहर से पलक झपकते ही मुफ़्त में किया जा सकता है।

कुछ लोगों को खरगोश के मुलायम बालों से एलर्जी होती है पर इसका मतलब यह नहीं है कि अगर आपको बिल्लियों और कुत्तों से एलर्जी होती है, तो आपको खरगोशों से भी परेशानी होगी।

कई सांप और सांप के वंश के अन्य जीवों की तरह ना होकर खरगोश तकरीबन इंसानों की तरह ही काफी ज़्यादा सक्रिय होते हैं।

खरगोश ख़ुशी-ख़ुशी घर के अंदर रहते हैं, लेकिन मालिक को इस बात का पता होना चाहिए कि सफाई के लिए उनकी जिम्मेदारियों क्या हैं। अगर वे घर के अंदर आपके साथ रहते हैं, तो वे कभी-कभार घर या कमरे की दौड़ लगाएंगे। इसका मतलब यह है कि आपको उस जगह बचाव के लिए एकदम तैयार रखना होगा और अगर उन्हें घर में अच्छी तरह से प्रशिक्षित नहीं किया गया है तो आपको जितनी हो सके उतनी उनकी हर तरफ फैलाई सूखी गोलियों को वैक्यूम से साफ़ करना होगा।

खरगोशों को खिलाना-पिलाना बिल्लियों या कुत्तों के मुकाबले सस्ता होता है, लेकिन फिर भी आपको पशु चिकित्सक के खर्चे उठाने होंगे, क्योंकि ऐसी बीमारियाँ हैं जो उन्हें लग जाती हैं और शायद उन्हें नियमित कीड़ों से बचाने के लिए दवा देनी होगी।

यह कहना बिल्कुल सही होगा कि छोटे बच्चों को खरगोश पालने की जिम्मेदारी नहीं दी जा सकती है। बेशक वे जानवरों से प्यार तो करेंगे, पर खरगोश छोटे होते हैं और उन्हें गुड़ियों की तरह यहाँ-वहाँ नहीं ले जाया जाना चाहिए या मौज़-मस्ती में भी धक्का देना, खींचना और उँगली नहीं चुभानी चाहिए। डराए जाने पर खरगोश सूंघने लगते हैं और यह किसी छोटे बच्चे को उल्टी-सीढ़ी हरकत करने के लिए उकसा सकता है। इस बात पर ध्यान दें कि बच्चों के लिए खरगोश सबसे मशहूर पालतू जानवरों की सूची में नहीं आते हैं।

खरगोश सभी आकारों और रंगों में आते हैं, इसलिए आपको पसंद करने के लिए ढेरों विकल्प मिलते हैं। इसके अलावा, ऐसा लगता है कि ज़्यादातर देशों उनकी ख़ास नस्ल होती हैं, हालांकि दो छोटे देशों के तौर पर बेल्जियम और नीदरलैंड्स में काफी प्रसिद्ध, मशहूर नस्लें मिलती हैं। इसका मतलब है कि अगर आप अपने खरगोश को चुनते समय बाहरी माहौल के तापमान का ध्यान रखें तो कोई परेशानी नहीं आती है। एक साधारण सा स्थानीय तौर पर मिलने वाला खरगोश महंगा नहीं होता है, इसलिए इसे किसी प्रतिष्ठित स्रोत से पाना सुनिश्चित करें। इससे बाद में पशु चिकित्सक के बिलों की वजह से खर्च होने वाले पैसे को बचाया सकता है।

कुत्ते या बिल्ली की तरह खरगोश शायद ही कभी ‘बुरी चीज़ें करते हैं‘ और ऐसे बहुत कम लोग होंगे जिन्हें आपकी पसंद के पालतू जानवर से सावधान रहना पड़े। बच्चों को खरगोश काफी पसंद होते हैं और अगर बच्चे नाज़ुक और बहुत शरारती न हों तो खरगोशों पर काफी छोटे बच्चों के मामले में खरगोशों पर भरोसा किया जा सकता है। बात यह नहीं है कि खरगोश पलट कर हरकत करेंगे, लेकिन उन्हें चोट पहुँच सकती है। खरगोश शांत, सुकून से रहने वाले जानवर हैं और उन्हें कुत्तों की तरह उलट-पलट करने और चीज़ों को अस्त-व्यस्त करने में मज़ा नहीं आता है।

ख्याल रखने के बारे में लम्बे समय तक और गहराई से सोचना ना सिर्फ समझदारी भरा काम है बल्कि ज़रूरी भी है और इस पालतू जानवर के बारे में सोचना इसलिए भी ज़रूरी हो जाता है क्योंकि वे दस या अधिक वर्षों तक जीवित रहते हैं। हालाँकि अगर आपने एक अलग ही हाव-हवा वाले स्तनपायी को पालने का फैसला किया है, तो अगर आपका एक खरगोश या दो खरगोश पालना बेहतरीन होगा क्योंकि वे स्वाभाविक तौर पर मिलनसार जानवर होते हैं, लेकिन अगर आप उन्हें पर्याप्त समय नहीं दे पाते हैं तो उन्हें अकेलापन महसूस होगा।

खरगोश खरीदने से पहले गौर करने योग्य बातें

19वीं सदी से पश्चिमी देशों में खरगोशों को पालतू जानवर के तौर पर पाला जाता रहा है। वे घर के अन्दर रहकर अपनी ज़िन्दगी में अच्छी तरह से तालमेल बिठा सकते हैं और यहां तक कि बिल्लियों की तरह प्रशिक्षित कूड़े का डिब्बा भी हो सकते हैं। हालांकि अगर उन्हें खुशहाल ज़िन्दगी देनी है तो सभी पालतू जानवरों की तरह खरगोशों को भी काफी देखभाल और उन पर ध्यान देने की ज़रूरत पड़ती है।

मुझे लगता है कि अधिकतर लोग जिन्हें बस एक पालतू जानवर की चाह होती है, उन्हें इस बात से फर्क नहीं पड़ता है कि यह शुद्ध नस्ल या मिली-जुली नस्ल है या नहीं है। यह बिल्लियों और कुत्तों के लिए वाकई एकदम सच है। शुद्ध नस्लें काफी महंगी होती हैं और आम धारणा यह है कि मिली-जुली नस्लों वाले ज़्यादा बुद्धिमान होते हैं।

मैं इस बात से सहमत हूं, लेकिन लोगों को खरगोशों के मुकाबले बिल्लियों और कुत्तों के बारे में स्वाभाविक तौर पर ज्यादा पता होता है और इसलिए उनकी सभी पहचाने गई खामियों सहित नस्ल को लेने के बारे में अडिग रहना सुरक्षित हो सकता है। सामान्य तौर पर, अच्छी नस्ल के खरगोश, अच्छी नस्ल की बिल्लियों और कुत्तों की तुलना में सस्ते और काफी सस्ते मिलते हैं।

इसलिए आमतौर पर किसी स्थानीय खरगोश ब्रीडर से खरीदना बढ़िया होता है ना कि किसी जानवर को लंबी दूरी तय करके अपने पास मंगवाना और उसे बेवजह परेशान करना। यहां गौर करने वाली बात यह है कि किसी परेशानी से बचाए गए खरगोश भी मिल जाते हैं, ख़ासतौर पर ये बड़े शहरों में मिल जाते हैं। हालांकि इस बात को लेकर मुझे दुविधा होती है कि गहरा आघात लगे खरगोश को संभालना दुर्व्यवहार होने की वजह से हाव-भाव से जुडी परेशानी वाले जानवर को संभालने से ज्यादा मुश्किल है जिसे ज्यादातर लोग आदी होते हैं।

हालाँकि ज़्यादातर खरगोशों को घर में प्रशिक्षित किया जा सकता है और कई मालिक इस बात को जोर देकर कहते हैं कि उनके खरगोश अपने नाम को जानते हैं, खरगोश कुत्ते की तरह आवाज देकर दिए गए ऑर्डर को नहीं सीख सकते हैं, हालांकि वे आवाज के अलग-अलग पैटर्न को पहचानते हैं। खरगोश संवेदनशील होते हैं और जानते हैं कि उन्हें कब डांट पड़ रही है। खरगोश पर गुस्सा या चिल्लाना अच्छा नहीं होता है। वे समझदार होते हैं और खेलने के मज़े ले सकते हैं, हालांकि वे बिल्लियों और कुत्तों की तरह चीज़ें नहीं करते हैं।

मालिक अक्सर अपने पालतू खरगोशों को घर के अंदर लाते हैं, लेकिन पहले अपने घर को खरगोश के लिए सुरक्षित बनाना अहम है। आपका खरगोश, किसी बच्चे या पिल्लै की तरह, अपने मुंह में ज्यादातर चीजें डालेगा और उन्हें चबाएगा, जिसमें बिजली के केबल और महंगे सामान शामिल हो सकते हैं। इसके अलावा, वे छेद और दराज़ों के प्रति आकर्षित होते हैं और इतनी गुंजाइश हो तो वो उसमें चुप जाते हैं। वे ऐसा इसलिए नहीं करते कि वे दुखी होते हैं, बल्कि उन्हें इसके लिए उत्सुकता होती है।

और क्योंकि वे ऐसा स्वाभाविक रूप से करते हैं इसलिए अगर उन्हें इसकी सजा दी जाए तो उन्हें समझ में नहीं आएगा।

अगर आप अपने खरगोश के लिए नियमित तौर पर समय नहीं निकाल सकते हैं, तो आपको दो खरगोश लेने होंगे क्योंकि उन्हें एक साथी ज़रूरत पड़ेगी। बाकी सैकड़ों की कल्पना करें जो आपस में बात कर रहे हों। ऐसा कहा जाता है, जब एक ही लिंग के दूसरे खरगोश से मिलाया जाता है तो अनियंत्रित खरगोश अक्सर लड़ पड़ते हैं। विपरीत लिंग के अनियंत्रित खरगोश तेजी से प्रजनन करेंगे, इसलिए किसी पालतू जानवर के मालिक को उन्हें एक साथ नहीं रखना चाहिए, भले ही वे लड़ाई न करें फिर भी उन्हें एक साथ नहीं रखना चाहिए।

यही कारण है कि पहले खरगोशों को अलग-अलग पिंजरे में रखना बेहतरीन माना जाता था। हालांकि, नर और मादा खरगोशों को बधिया करना और नपुंसक पालतू खरगोश के साथ रहने देना अब अधिक आम बात हो गई है। लड़ाई अभी भी हो सकती है, लेकिन ऐसा बहुत कम देखने को मिलता है।

एक तरीका है जो काफी बढ़िया काम करता है, वह है- एक अलग लिंग वाले जोड़े को अपनाना जिसे पेशेवरों द्वारा अलैंगिक और बधिया किया गया है, क्योंकि यह आपके और खरगोशों के लिए अनुमान लगाने और तनाव को दूर कर देता है।

अगर आपके घर में पहले से ही कुत्ता है, तो अच्छा रहेगा अगर दोनों को एक साथ अकेला न छोड़ा जाए, क्योंकि खरगोश कुत्ते के प्राकृतिक शिकार का भाग हैं, भले ही आपका कुत्ता ‘केवल खेल रहा हो’। वे शायद घुल-मिल जाएंगे, लेकिन यह आप पर निर्भर है कि आपका कुत्ता उस हद तक ना जाए। हालाँकि, बिल्लियाँ अक्सर काफी प्यार से वयस्क खरगोशों की दोस्त बना जाती हैं, पर बिल्ली बच्चे को मार और खा भी सकती है।

अपनें लिए सही पालतू खरगोश चुनना

पालतू जानवरों के तौर पर खरगोशों में काफी कुछ ख़ास होता है, लेकिन वे इतने अलग-अलग होते हैं कि आप कैसे जानेंगे कि शुरुआत कहां से करें? मैं आशा करता हूँ कि इस चैप्टर से आपको अपने इरादे मजबूत करने में मदद मिलेगी या कम से कम ऐसा महसूस होगा कि किस तरह के विकल्प मौजूद हैं।

किताबों में तलाशना और खरगोश की अपनी बेहतरीन नस्ल के लिए ऑनलाइन तलाश करना काफी मजेदार हो सकता है, क्योंकि मौजूदा समय में 370 मान्यता प्राप्त नस्लें हैं और इनमें से कई ‘खूब सारे रंगों में उपलब्ध‘ हैं। मेरे कहने का मतलब यह है कि बिल्लियों और कुत्तों की ज़्यादातर नस्लों का एक ख़ास रंग होता है, लेकिन खरगोशों के मामले में ऐसा हमेशा नहीं होता है। यह आप पर निर्भर करता है कि आपके लिए आकार या उनका रंग, क्या ज़्यादा अहम है, पर सबसे बड़ी प्रजाति, फ्लेमिश जायंट का वजन अक्सर 8kg (18lbs) होता है। (रिकॉर्ड पर सबसे लंबा फ्लेमिश जायंट डेरियस 129cm (4ft 3in) पर था)। जबकि सबसे छोटी नस्ल नीदरलैंड ड्वार्फ है, जिसका वजन आमतौर पर 500 ग्राम और 1.2 किलोग्राम (1.1 से 2.5 पाउंड) के बीच होता है और यह केवल 12 सेमी (5 “) लंबा होता है। या शायद यह कोलंबिया बेसिन पिग्मी है जिसका वजन वयस्कता में 450 ग्राम (एक पाउंड) से कम होता है लेकिन यह काफी दुर्लभ है।

इन सभी विकल्पों के बावजूद, यह जांचना बेहतर हो सकता है कि स्थानीय तौर पर क्या उपलब्ध है, बशर्ते जानवर को एक प्रतिष्ठित ब्रीडर, डीलर या विश्वसनीय मित्र से लिया जाना चाहिए। शुरूaआत करने के लिए अच्छी जगह कोई खरगोश शो या संभवतः कोई आमतौर पर किया जाने वाला पालतू शो हो सकती है। आप इन शो में वाकई कुछ गज़ब के खरगोश देखने को मिलेंगे, लेकिन इस बात को ध्यान में रखना चाहिए कि लंबे बालों वाली नस्लों जैसे अंगोरा और जर्सी वूलीज़ को थोडा अधिक संवारने की ज़रूरत पड़ेगी। फिर भी अगर आपके पास समय है, तो उन्हें सजाना-संवारना मालिक और खरगोश दोनों के लिए एक सुखद अनुभव होता है। यह आपके पालतू जानवर से प्यारा सा रिश्ता बनाने के लिए भी बेहतरीन होता है।

अगला सबसे सवाल जिस पर सबसे ज्यादा सोचना पड़ता है वो है - लिंग। खरगोशों के अपने व्यक्तित्व होते हैं और नस्लों के लक्षण होते हैं तो हम इस विषय पर सिर्फ सामान्य चीज़ों पर ही बात कर सकते हैं। हालांकि, अक्सर यह देखा गया है कि जैसे-जैसे वे परिपक्व होती जाती हैं, वे अपने जगह पर हक़ जमाने लग सकती हैं और अपनी जगह के बचाव के लिए कुतरने की प्रवृत्ति विकसित कर सकती हैं। उनका बधियाकरण करने से यह अनचाहा जुनून काफी कम हो जाता है। दूसरी ओर नर खरगोश, जबकि बिल्कुल भी आक्रामक नहीं होते हैं, वे बिल्लियों और कुत्ते की तरह पेशाब करके अपनी जगह को चिह्नित करते हैं। यह मौसमी समस्या है, लेकिन इन्हें नपुंसक करवाकर इसे पूरी तरह से खत्म किया जा सकता है। अगर ऐसी प्रक्रियाएं करना आपको अपने उसूलों के खिलाफ है, तो आपको शायद बुरा लग सकता है लेकिन जरूरी नहीं कि ऐसा हो।

अंततः इस बात पर काफी सोच-विचार किया जाना चाहिए कि आपको अपने खरगोश को खरीदने में कितनी सावधानी बरतनी चाहिए। पालतू जानवरों की दुकानें पहले के मुकाबले बेहतर हो गई हैं, लेकिन असल में खरगोश के ब्रीडर के पास जाना अभी भी बेहतर होता है। कर्मचारियों के आमने-सामने होने पर, आप हालातों पर नज़र रख सकते हैं और आहार, सौंदर्य, प्रदर्शन, पशु चिकित्सा प्रक्रियाओं और आपके किसी भी अन्य सवालों के बारे में वास्तविक विशेषज्ञ से बातचीत कर सकते हैं। ब्रीडर के पास आपके लिए ज्यादा विकल्प भी होंगे। किसी पालतू जानवर की दुकान सिर्फ तीन जानवरों का स्टॉक रख सकती है, लेकिन ब्रीडर के पास उनमें से कई जानवर होते हैं।

एक ज़िंदादिल, जिज्ञासु जानवर चुनें। एक खुले बाड़े में युवा खरगोशों के झुण्ड के पास जाने के लिए पूछें और अगर आप ऐसी चीजों में यकीन रखते हैं, जैसे कि मैं रखता हूं, तो अपने पैरों के बल बैठकर और खरगोशों से बात करें।

देखें कि झुण्ड में से कौन सा आपको चुनता है।

किसी खरगोश को अपनाना

अगर आपको आने वाले समय में अपने खरगोश की नस्ल बढ़ाने या इनके कमी की चिंता नहीं सताती हैं, तो शायद आपको किसी पालतू जानवर को अपनाकर जानवरों के साम्राज्य की मदद करना पसंद आए। हालांकि यह सच है कि अभयारण्यों के कुछ जानवरों को समस्या आती है, लेकिन हमेशा ऐसा नहीं होता है। वैसे भी, अगर आप उनके ऐसे घर में जाते हैं, तो आप अपने लिए खरगोशों को तलाश सकेंगे, अपनी पसंद का चुन सकेंगे और वहां के संचालकों से बात कर सकेंगे।

अपनाने के लिए उपलब्ध खरगोशों की गुणवत्ता और विविधता को देखकर शायद आप आश्चर्य में पड़ जाएंगे। खरगोश को अपनाने की कई वजहें हो सकती हैं: असली मालिक की मृत्यु या बीमार होना; उनमें बच्चों की रुचि का कम होना; नई रोजगार की दिनचर्या; उस जगह से निकाले जाना; और अब कोविड-19। लॉकडाउन और छुट्टी के दौरान बहुत से लोगों ने साथ पाने के लिए एक पालतू जानवर का सहारा लिया, लेकिन जब उन्हें काम पर वापस जाना पड़ा तो उन्होंने उन्हें छोड़ दिया।

अपनाने के लिए शुद्ध नस्लें तो उपलब्ध हैं , लेकिन मिली-जुली नस्लों को पीछे लाते हुए जल्द ही उनकी ख़ासियत गुम हो जाती हैं। हालांकि पशु-प्रेमियों को बिल्लियों और कुत्तों की तरह उन्हें नहीं छोड़ना चाहिए। मिश्रित नस्लों या मोंगरेल में अक्सर अपनी जुदा पहचान होती है। हो सकता है कि उनका रंग एक जैसा ना हो या उनके कान सही दिशा में ना हों लेकिन वे उसके बावजूद भी प्यारे लगते हैं।

इन सभी चीज़ों का ख्याल रखते हुए, सबसे बेहतरीन तरीका है- रहने की जगह पर जाना और खरगोशों और उनके संचालकों से घुलना-मिलना। आपको अपने घर में दो खरगोश रखने चाहिए और अक्सर आश्रय में टीकाकरण वाले, बंध्या किए गए और के जाने के लिए एकदम तैयार जोड़े मिल जाएंगे। यह आपको काफी भाग-दौड़, परेशानी और प्रशिक्षण से बचा लेगा। पसंद के लिए अचंभित कर देते वाले खरगोश हो सकते है, क्योंकि खरगोशों को त्याग दिया जाता है या बिल्लियों और कुत्तों को छोड़कर किसी भी अन्य जानवर की तुलना में गोद लेने के लिए काफी ज़्यादा छोड़ दिया जाता है।

आप खरगोशों के लिए पालने वाले देखभालकर्ता बनने की पेशकश करके उन आश्रयों की मदद कर सकते हैं जो जगह और स्वयंसेवी कर्मचारियों की कमी से जूझ रहे हैं। अक्सर, आश्रय और बचाव करने वाले संगठन किसी मालिक को खरगोश से मिला सकते हैं, क्योंकि वे अपने पाले हुए खरगोशों को निजी तौर पर समझते हैं।

अन्य मामलों में, जैसे यूके की RSPCA (पशुओं के प्रति क्रूरता को रोकने लिए रॉयल सोसाइटी) या PDSA